সং মিন-কিউ
সং মিন-কিউ (কোরীয়: 송민규, ইংরেজি: Song Min-kyu; জন্ম: ১২ সেপ্টেম্বর ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব জেওনবুক হুন্দাই মোটরস এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন। ২০২০ সালে, মিন-কিউ দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। পরবর্তী বছর তিনি দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ব্যক্তিগতভাবে, মিন-কিউ বেশ কিছু পুরস্কার জয়লাভ করেছেন, যার মধ্যে ২০২০ সালে কে লিগের বর্ষসেরা যুব খেলোয়াড়ের পুরস্কার জয় অন্যতম।